kardosdrur/scandi-wiki huggingface dataset:
Made in Denmark (band)

Made in Denmark er en dansk pop- og rockgruppe, der startede i 1960'erne og havde størst succes i begyndelsen af 1970'erne.

Bandet bestod af Tom Lerdrup Hansen, Alf Johansen, Jørgen Petersen og Birger Obling.

"Queen of Spades" lå på den danske hitliste i 1972, mens "Someday" var et pænt hit allerede i 1971, og slog kunstnere som John Lennon på den danske top ti. På B-siden af "Someday" var nummeret "Summer song". I årene derefter udgav de også "Baby, I Love You", "Grandad's Clockwork", "Long-Legged Rollerscating Lady" og "Hollywood".

Den eneste cd-udgivelse med Made In Denmark, er opsamlingen Twist and Shout 2 fra Jørgen de Mylius' programmer på TV2 Charlie. Herpå findes "Queen of Spades" med tekst af Jannie Faurschou.

Eksterne henvisninger 
 Made in Denmark  på danskehitlister.dk

Musikgrupper fra Danmark
Guerillakommunikation

Guerillakommunikation er et samlebegreb for de kommunikationsmetoder, man må ty til, når man ikke har store annoncekampagner til rådighed. Derfor er genren særligt velegnet til mindre organisationer, små virksomheder og privatpersoner med et budskab.

I stedet for store summer investeres kreativitet, tid og energi i at få spredt et budskab. Det betyder ikke, at man ikke også kan investere lidt penge, hvis det kan understøtte ovenstående; begrebet er ikke dogmatisk.

Guerillakommunikation kan benytte en lang række midler til at få sit budskab ud: Det kan være pressestunts, happenings, uddelinger, viral-videoer og lignende aktioner, men også mere traditionelle midler som pressemeddelelser, foldere og plakater eller websideer.

Begrebet guerillakommunikation er nært beslægtet med begrebet guerilla marketing, introduceret af amerikaneren Jay Conrad Levinson i bogen af samme navn fra 1984, og vil altid indgå som en del af guerilla marketing, men har ikke nødvendigvis samme fokus på salg.

Kommunikation
Zhang Xiaoping

Zhang Xiaoping (født 1. april 1982 i Xilinhot) er en kinesisk amatørbokser, som konkurrerer i vægtklassen letsværvægt. Xiaopings største internationale resultater er en guldmedalje fra Sommer-OL 2008 i Beijing, Kina, og en sølvmedalje fra Asienmesterskabet i boksning i 2007 efter Ulan Bator. Han repræsenterede Kina under Sommer-OL 2008 hvor han vandt en guldmedalje foran Kenneth Egan fra Irland.

Eksterne henvisninger 
 Qualifier 

Boksere fra Kina
Zhang Zhilei

Zhang Zhilei (født 2. maj 1983 i Henan) er en kinesisk amatørbokser, som konkurrerer i vægtklassen super-sværvægt. Zhileis største internationale resultater er en sølvmedalje fra Sommer-OL 2008 i Beijing, Kina, og to bronzemedaljer fra VM i 2007 i Chicago, USA og VM i 2009 i Milano, Italien. Han repræsenterede Kina under Sommer-OL 2008 hvor han vandt en sølvmedalje efter Roberto Cammarelle fra Italien.

Eksterne henvisninger 
 http://www.sports-reference.com/olympics/athletes/zh/zhang-zhilei-1.html 

Boksere fra Kina
Claude-Nicolas Ledoux

Claude Nicolas Ledoux (født 21. marts 1736 i Dormans, død 18. november 1806 i Paris) var en fransk arkitekt inden for nyklassicismen, hofarkitekt fra 1773.

Eksterne henvisninger 

Arkitekter fra Frankrig
Klassicistiske arkitekter
Personer i oplysningstiden
Medlemmer af Académie royale d'architecture
Kasper Kure

Kasper Kure  er en dansk fodboldspiller, der siden ungdomsårene har spillet for AGF. I 2000 fik han debut i Superligaen for AGF.

Han skiftede senere til 1.division klubben Brabrand IF.

Han er bror til fodboldspilleren Anders Kure.

Eksterne henvisninger 
 Kasper Kure
 Spillerprofil Brabrand 

Fodboldspillere fra Danmark
Fodboldspillere fra Brabrand IF
Fodboldspillere fra AGF
Personer fra Aarhus
Ring (smykke)

En ring er et smykke, der ofte har et dekorativt ornament, som bæres på fingrene, tæerne (en såkaldt tåring), omkring armen (en armring) eller omkring halsen (en halsring).

Fingerringe bruges ofte til at vise at en person er forlovet eller gift, sidstnævnte kaldes en vielsesring. Andre typer ringe kan have en funktion som eksempelvis tommelfingerringe, der bruges til bueskydning og signetringe, der bruges som segl.

Bestemte ringe er tegn på en værdighed som f.eks. de katolske biskoppers bisperinge eller doktorringen, der er tegn på værdigheden som doktor. Pavens fiskerring fungerer også som signet. Ringe har også været brugt som diskret tegn på medlemskab af en gruppe. Således anvendte J.J. Dampes forening til indførelse af en fri forfatning jernringe.

Smykker
Leander

Leander har flere betydninger:

Navn 
 Leander Paes – indisk tennisspiller
 Johan (Georg Leander) Pauli – tysk-dansk xylograf og redaktør
 (Oscar) Börje Leander – svensk fodboldspiller
 Zarah Leander – svensk sanger og skuespiller
 Else-Marie Buch Leander - dansk forsker i børneinstitutioner

Andet 
 HMS Leander (1882) – engelsk flådefartøj
Hornung

Hornung kan henvise til flere artikler:
 Conrad Christian Hornung (1801, Skælskør – 1873, København) var en dansk snedker og klaverbygger.
 Hornung & Møller, en dansk pianofortefabrik, der eksisterede fra 1827 til 1972.
Frederik Helveg

Hans Frederik (oprindelig Friedrich) Helveg (født 10. juni 1816 i Bordesholm, død 20. november 1901 i Købelev) var en dansk præst og teolog, bror til Ludvig Nicolaus Helveg.

Helveg blev student i Kiel 1833, studerede teologi i Erlangen og tog præsteeksamen på Gottorp 1839. Han blev huslærer på Lammehave på Fyn, hvor han kom i forhold til den fynske gudelige vækkelse. 1842 blev han vikar for sognepræsten i Starup ved Kolding, Frederik Hammerich.

1845 talte han ved det nordiske studentermøde i Ridehuset for Helsingfors Universitet, hvorfor han blev anklaget, men frikendt. 1846 blev han forstander for Rødding Højskole, 1848—49 var han feltpræst. 1850 blev han diakonus, senere hovedpræst i Haderslev, men blev 1864 afsat af preusserne.

Han levede derefter i København, optaget af studier, og udgav det politiske ugeblad Danmark (1864—65); 1867 blev han præst i Købelev på Lolland, 1886 tillige stiftsprovst for Lolland-Falster.

Helveg var en discipel af Grundtvig, men han udformede den grundtvigske livsanskuelse på en selvstændig og ejendommelig måde under indflydelse af tysk teologi, især af professor J.C.K. Hofmann i Erlangen.

Af hans arbejder må især fremhæves Spaadommene eller Gud i Historien, I-III (1855-62), Frimenighed og Apostelskole (1878-82), Israels Aandsliv i Hjemfærdstiden (1890), Livstanke og Livsgerning (1892).

Kilder 

 
 Søren Jensen, H.F. Helvegs forfatterskab - en bibliografi  (København 1987).
 Dansk Bigografisk Leksikon  1887-1905

Eksterne henvisninger 
 

Domprovster fra Danmark
Faglitterære forfattere fra Danmark
Danskere i 1800-tallet
Personer fra Bordesholm
Riddere af Dannebrog
Personer i Dansk Biografisk Leksikon
Frederik
Dansksprogede forfattere fra Danmark
Mascot

Mascot International A/S  er en international, familieejet tekstilvirksomhed med hovedsæde ved Pårup, umiddelbart nord for Herningmotorvejen. MASCOT udvikler, fremstiller og markedsfører arbejdstøj og sikkerhedsfodtøj. Virksomheden er 100% ejet af familien Grosbøl. MASCOT har egne sælgere i 15 europæiske lande og egne SA8000 (CSR)-certificeret produktionsfaciliteter i Vietnam og Laos.

Historie 
Mascot blev stiftet af John Kjærgaard Grosbøl i 1982 under navnet 'Scan Termo Konfektion Aps, der solgte vintertøj. Logoet var en bjørn, som skulle symbolisere slidstyrke og varme, og det blev derfor kendt som "den med bjørnen". I 1989 blev arbejdstøjet lanceret. I 1995 blev navnet ændret til Mascot International A/S. I perioden 1992-2002 ti-doblede Mascot sin omsætning til i alt 260,2 millioner kroner. I 2002 overtog sønnen Michael John Grosbøl den daglige ledelse af selskabet fra faderen John, der i stedet blev bestyrelsesformand for Mascot International.

I 2003 havde virksomheden en omsætning på 286,8 millioner kroner, og var den 4. største producent af arbejdstøj i Europa. Der var gennemsnitligt 152 ansatte i Danmark, og produkterne blev syet på en række lønsystuer i Fjernøsten.

I 2007 fik selskabet med små 55 millioner kroner det største overskud i Mascots historie. I 2010 blev det resultat slået, da overskudet før skat kom lige over 55 millioner kroner. Siden er MASCOT vækstet yderligere, og i 2019 nåede nettoomsætningen 934 millioner kroner og et årsresultat på 162 millioner kroner.

Virksomhedens milepæle inden for de seneste år omfatter blandt andet etablering af en egen SA8000 certificeret fabrik i Vietnam i 2008 og ditto i Laos i 2013, samt køb af en større erhvervsgrund ved Pårup, Danmark, hvor der blev bygget et nyt domicil, for at samle selskabets aktiviteter.

Direktionen og bestyrelsen 	 
Direktionen består af seks medlemmer med administrerende direktør Michael Grosbøl i spidsen.

Bestyrelsen består af formand John Grosbøl, Tove Grosbøl, Michael Grosbøl og Susie Grosbøl.

Referencer

Eksterne henvisninger 
 Mascot Internationals officielle hjemmeside

Virksomheder i Silkeborg
Beklædningsvirksomheder i Danmark
Etableret i 1982
Fodtøjsvirksomheder i Danmark
Leopold Helweg

Leopold Hans Andreas Helweg (født 2. marts 1851 i København, død 6. august 1920) var en dansk havebrugs- og landøkonomisk forfatter, søn af Ludvig Nicolaus Helweg.

Efter praktisk uddannelse i gartneri tog Helweg 1877 havebrugseksamen og siden eksamen i driveri og blomstergartneri, rejste udenlands og blev 1878 ansat som assistent ved Landbohøjskolens have og botaniske undervisning. Efter 6 års forløb frasagde Helweg sig denne stilling og var derefter væsentligst beskæftiget med landøkonomisk forsøgsvirksomhed.

Fra 1886 blev han leder af de af Foreningen til Kulturplanternes Forbedring med statsunderstøttede anlagte rodfrugtforsøg og senere (fra 1893) leder af statens bevægelige rodfrugtforsøg. I disse stillinger har Helweg gennem et meget stort antal forsøg og forsøgsrækker indvundet resultater, der var af den største økonomiske betydning for det praktiske landbrug, og som ingen anden i Danmark gennemarbejdet spørgsmålene om rodfrugternes foderværdi og de forskellige roestammers relative dyrkningsværdi m. v.

Gennem en lang række beretninger og afhandlinger i landøkonomiske tidsskrifter (således i tidsskriftet "Om Landbrugets Kulturplanter", "Tidsskrift for Landøkonomi", men især i "Tidsskrift for Landbrugets Planteavl", fra 1914 "Tidsskrift for Planteavl"), har Helweg meddelt resultaterne af sin forsøgsvirksomhed. Det betydningsfulde spørgsmål om roefrøhandelen har Helweg bragt ind i rationelle former, lige tilfredsstillende for købere som for sælgere, hvortil i særlig grad har bidraget de fra 1908 at regne i "Tidsskrift for Planteavl" årligt offentliggjorte beretninger om høsten af roefrø i den forløbne sommer og om roefrøhandelen i den afvigte vinter.

Endvidere har Helweg 1906 udgivet Frøavl af Foderroer og 1918 Brugsfrøavl af Foderroer og Sukkerroer. Desuden har Helweg 1886—1901 været redaktør af "Gartner-Tidende", og heri, som andetsteds (bland andet i "Landmandsbogen") skrevet en mængde artikler om havebrugsforhold. 1895 udgav han en Lærebog i Plantedrivning. 1897—1902 har han som chefredaktør forestået udgivelsen af Nordisk illustreret Havebrugsleksikon, ligesom han besørgede den 2. meget forøgede og forbedrede udgave af samme værk (1910—12), hvoraf 3. udgave begyndte at udkomme sommeren 1919 og er digitaliseret under Projekt Runeberg. På sit specielle område har Helweg været medarbejder ved Landbrugets Ordbog i dens 2 udgave.

Kilder

Eksterne henvisninger 
 

Gartnere fra Danmark
Hortonomer fra Danmark
Faglitterære forfattere fra Danmark
Ansatte ved Den Kongelige Veterinær- og Landbohøjskole
Personer i Kraks Blå Bog (afdøde)
Redaktører fra Danmark
Riddere af Dannebrog
Personer i Dansk Biografisk Leksikon
Salmonsens
Leopold
Dansksprogede forfattere fra Danmark
Forssell

Forssell er navnet på flere personer:
 Christian Didrik Forssell – svensk kobberstikker fra det 19. århundrede
 Hans Ludvig Forssell – svensk historiker og embedsmand fra det 19. århundrede
 Karl Bror Jakob Forssell – svensk botaniker og pædagog fra det 19. århundrede
 Victor Reinhold Forssell – svensk maler fra det 19. århundrede
Danse de la Chèvre

Danse de la chèvre (Gedens Dans) H. 39 er et musikstykke for solofløjte komponeret af Arthur Honegger i 1921, hvor det blev opført på Nouveau Théâtre i Paris den 2. december som baggrundsmusik til danseren Lysana i Sacha Dereks forestilling La mauvaise pensée. Stykket er dedikeret til René le Roy.

Det oprindelige manuskript til stykket er forsvundet. De udgaver, der bruges nu, er afledet fra et delvist transskript fundet i Honeggers transskriptionists værker. Stykket er blevet arbejdet med af historikere for at blive så præcist som muligt.

Beskrivelse 
I begyndelsen af stykket er der en langsom drømmeagtig introduktion bestående af tritonus-fraser. Dette udfolder sig hurtigt til en "gedelignende" tema i kromatisk modificeret F-dur i 9/8, som hopper af sted, hvilket giver et tydeligt billede af en dansende ged. Herefter følger et mere melodisk tema eller ide, der giver en mere beroligende fornemmelse. Gedetemaet og det beroligende tema kommer begge igen, og i slutningen af stykket kommer det langsomme drømmeagtige tema igen og afslutter stykket med et blødt harmonisk C (spillet som overtone) til opløsning.

Stykket varer omkring tre et halvt minut.

Litteratur 
 Halbreich, Harry. Arthur Honegger

Værker af Arthur Honegger
Værker for fløjte
Aserbajdsjanske Sovjetsocialistiske Republik

Den Aserbajdsjanske Sovjetsocialistiske Republik eller Aserbajdsjanske SSR (; ) var en unionsrepublik i Sovjetunionen i årene 1920 til 1991.

Etableredes den 28. april 1920 som den Aserbajdsjanske SSR. Fra 12. marts 1922 til 5. december 1936, var det en del af Transkaukasiske SFSR sammen med Armenske SSR og Georgiske SSR. I december 1922 blev Transkaukasiske SFSR del af det nyligt oprettede Sovjetunionen. Aserbajdsjanske SSR's forfatning blev godkendt af 9. Ekstraordinære Aserbajdsjanske Sovjetkongres den 14. marts 1937. Den 19. november 1990 blev Aserbajdsjanske SSR omdøbt til "Republikken Aserbajdsjan," men forblev i Sovjetunionen i endnu et år før uafhængigheden den 25. december 1991 trådte i kraft.

Socialistiske Sovjetrepublikker
Sovjetsocialistiske Republik
Tidligere riger, stater, protektorater, kolonier og lande
Etableret i 1920
Ophørt i 1991
Baku-Tbilisi-Ceyhan-olierørledningen

Baku-Tbilisi-Ceyhan-olierørledningen er en 1.768 kilometer lang olierørledning der går fra Azeri-Chirag-Guneshli-oliefeltet i det Kaspiske Hav til Middelhavet. Olierørledningen forbinder Baku, Aserbajdsjans hovedstad; Tbilisi, Georgiens hovedstad; og Ceyhan, en havneby ved Tyrkiets sydøstlige kyst ved Middelhavet, heraf navnet på olierørledningen. Det er den næstlængste olierørledning i det tidligere Sovjetunionen efter Druzjbarørledningen. Den første olie, der blev pumpet ind i Baku-enden af olierørledningen den 10. maj 2005, nåede ud i Ceyhan den 28. maj 2006.

Kildehenvisninger 

Etableret i 2006
Olierørledninger
Bygninger, konstruktioner og anlæg i Aserbajdsjan
Energi i Aserbajdsjan
Bygninger, konstruktioner og anlæg i Georgien
Energi i Georgien
Bygninger, konstruktioner og anlæg i Tyrkiet
Energi i Tyrkiet
Blue Wisp Big Band

Blue Wisp Big Band er et amerikansk big band fra Cincinnati, dannet i 1980´erne, hvis repertoire primært spænder over den mere moderne jazz. Orkesteret har bestået af mange forskellige, amerikanske jazzmusikere, mens trommeslageren John Von Ohlen og trompetisten Tim Hagans har været faste medlemmer. Sidstnævnte har også været komponist og arrangør for orkesteret.

Diskografi 
 The Blue Wisp Big Band of Cincinnati (WKRC-TV Records, 1981)
 Butterfly (Mopro, 1982)
 The Smooth One (Mopro, 1983)
 Live at Carmelo's (Mopro, 1984)
 Rollin' with Von Ohlen (Mopro, 1985)
 20th Anniversary (Sea Breeze, 2001)
 A Night at the Wisp (Sea Breeze, 2003)
 Tribute (Sea Breeze, 2007)

Eksterne henvisninger 
 

Jazzorkestre
Musikgrupper fra USA
Musikgrupper fra 1980
Passage du Gois

Le Passage du Gois er en 4,5km lang naturlig passage, der fører til øen Île de Noirmoutier i Frankrig. Passagen oversvømmes to gange dagligt ved højvande.

Tour de France 
Passagen er blevet passeret to gange i cykelløbet Tour de France. Første gang var i 1999 (2. etape, 5. juli) og anden gang i 2005 (1. etape, 2. juli). I 2011 vil løbet begynde ved Passage de Gois d. 2. juli.

Frankrigs geografi
Mont des Alouettes

Mont des Alouettes er en 232 meter høj bakketop i Vendée-departementet i Frankrig. I det 16. århundrede befandt der sig ikke mindre end 7 vindmøller på Mont des Alouettes, mens der i dag er 3 tilbage. Mont des Alouettes er d. 2 juli mål for 1. etape af Tour de France 2011.

Vendée
Frankrigs geografi
I Wanna (Marie N-sang)

"I Wanna", også kendt i sin oprindelige udgave som "I Wonna", var den vindende sang i Eurovision Song Contest 2002 sunget på engelsk af Marie N, der repræsenterede Letland. Med denne sejr blev Letland det andet land fra det tidligere Sovjetunionen til at vinde sangkonkurrencen (Estland havde opnået kunststykket året før).

Sangen er især kendt for Marie N's præstationer. Hun begyndte iført en hvid dragt og en trilbyhat, som blev fjernet af en af hendes dansere. Da sangen fortsatte, fjernede andre dansere hendes jakke og hendes mørke skjorte, afslørende toppen af en rød kjole. Dragtens bukser blev derefter fjernet, afslørende den nederste halvdel af den korte kjole. På det sidste taktslag af sangen, blev sømmet trukket, afslørende kjolen der var meget længere. Denne visuelle optræden blev understøttet af en salsaagtig sang, som gjorde fuld brug af de mere up-beat hastigheder, som fandt stigende succes i konkurrencen.

Teksten er forholdsvis enkel, med sangeren fortællende sin kæreste, at hun ønsker at være forskellige ting for ham.

Sangen blev opført som det 23. indslag (efter Sloveniens Sestre med "Samo ljubezen" og det foregående indslag værende Litauens Aivaras med "Happy You"). Ved afslutningen af afstemningen havde sangen opnået 176 points, hvilket gav en førsteplacering i et felt af 24. Sangen var dog en kommerciel fiasko både i Letland og resten af Europa.

Kilder 
Marie N hos Eurovision Song Contest 

Sange fra 2002
Sange fra Eurovision Song Contest 2002
Vindersange fra Eurovision Song Contest
Eurovision Song Contest-sange fra Letland
Les Essarts

Les Essarts er en kommune i Vendée departementet i Pays de la Loire regionen i det vestlige Frankrig.

Tour de France-byer
Kommuner i Loire-Atlantique
Barbaros-klassen

Barbaros-klassen er den mest moderne operative fregatklasse i Türk Deniz Kuvvetleri. Skibene blev designet i Tyskland og er en del af MEKO-familien af krigsskibe. To skibe blev bygget i Tyskland og to i Grækenland. De er større og hurtigere end forgængeren Yavuz-klassen da de også har installeret gasturbiner mod Yavuz-klassens dieselmotorer.

De sidste to skibe i Barbaros-klassen (F246-247) er desuden udstyret med en Mk. 41 VLS der forøger skibenes evne til at medbringe RIM-162 Evolved Sea Sparrow fra 24 til 32. Fordelen er desuden at VLS-versionen umiddelbart kan affyre alle systemets missiler mens de to første skibe kun kan affyre de otte missiler der er i systemet før det skal genlades, hvilket godt kan være en længerevarende proces.

Skibe i klassen

Referencer 

 Conway's All the World's Fighting Ships 1947-1995
 Jane's Fighting Ships 2008 (digital version)
 ACP 113 (AH)

Krigsskibe fra Tyrkiet
Fregatter
Glaucofytter

Glaucophyta eller glaucofytter er en lille gruppe mikroskopiske ferskvandsalger.

Glaucofytternes kloroplaster er mere primitive end hos andre organismer, hvilket menes at være en rest af den endosymbiotiske oprindelse af algerne. Glaucofytternes grønkorn udfører en særlig form for fotosyntese, som de har tilfælles med Cyanobakterier og Rødalger, mens denne form ikke forekommer i planter og grønalger.

Glaucofytterne er derfor at stor interesse for biologer, der studerer udviklingen af kloroplaster.
Yavuz-klassen

Yavuz-klassen er en fregatklasse på fire enheder bygget til Türk Deniz Kuvvetleri. Skibene blev designet i Tyskland og er en del af MEKO-familien. To af skibene blev bygget i Tyskland, de andre to i Tyrkiet.

Skibe i klassen

Referencer 
 Conway's All the World's Fighting Ships 1947-1995
 Jane's Fighting Ships 2008 (digital version)
 ACP 113 (AH)

Krigsskibe fra Tyrkiet
Fregatter

it:Classe Barbaros (fregata)
Claus Ahlefeldt

Claus (von) Ahlefeldt (født 2. september 1614 på Gelting Gods, død januar 1674) var en holstensk adelsmand, der blev dansk generalfeltmarskal.

Claus Ahlefeldt var søn af Carl Ahlefeldt til Koselau og Beate Rantzau, og blev som 19-årig hofjunker hos Christian IV og blev i 1643 trolovet med dennes yngste datter, Elisabeth Sophie (de blev gift i 1648 og hun døde i 1654). Ahlefeldt udmærkede sig under Torstensson-krigen, og efter Freden i Brømsebro blev han lensmand på Kalø og chef for hæren. Efter Christian IV's død mistede han begge disse poster, men sluttede sig til Frederik III, og da denne fik udmanøvreret "svogerpartiet" (der var grupperet omkring Corfitz Ulfeldt og Hannibal Sehested), fik Ahlefeldt igen indflydelse.

Under Anden Karl Gustav-krig blev han kaldet til København efter Ulrik Christian Gyldenløves død, og under Stormen på København 1659 udmærkede han sig, og efter traditionen dræbte han med sin partisan den første svenske officer, der kom over volden.

Efter freden blev han højestbefalende i Norge. Han giftede sig anden gang med Anna Hedevig Buchwald, der fødte ham flere børn.

Riddere af Dannebrog (1671-1808)
Feltmarskaller fra Danmark
Lensmænd fra Danmark
Danskere i 1600-tallet
Claus
Personer fra Sønderjylland (på tværs af landegrænser)
Godsejere fra Slesvig og Holsten
Personer i Dansk Biografisk Leksikon
Niels Rosenkrantz (modstandsmand)

Niels Oluf Fritz Hermann baron Rosenkrantz (4. april 1914 på Liselund Slot – 14. september 2005 på gården Dybendal, Østmøn var en dansk godsejer og modstandsmand.

Han var søn af Erik Gotlob Fritz Krabbe baron Rosenkrantz (1884-1959) og hustru Therese Fiehn, fik en militær uddannelse ved Gardehusarregimentet, blev løjtnant og overtog godset Liselund i 1956. 

Under Besættelsen var Rosenkrantz leder af modstandsarbejdet på Østmøn. Da jødeforfølgelsen startede 2. oktober 1943, blev  Liselund brugt som afskibningssted til Trelleborg, Sverige for en illegal transportrute under Studenternes Efterretningstjeneste. Ved en Gestapo-razzia på Østmøn den 10. oktober 1943 blev Liselund Avlsgård ransaget, men uden at finde de ventende passagerer, idet transporten var aflyst samme eftermiddag. De 32 jøder på vej til Liselund blev standset før Mønsbroen og indkvarteret i området og sejlet til Trelleborg fra Vintersbølle Strand 14. oktober.

Rosenkrantz var delingsfører for seks militære ventegrupper, der hovedsageligt blev dannet i tiden februar-april 1945. Efter en større razzia i Vordingborg 10. april 1945 skjulte han illegalt den sydsjællandske nedkastningsleder P. H. Larsens familie og fhv. amtsleder Valdemar Keller på godset. Sammen med Røde Kors-lederen for Møn, fru Helene Mortensen, og dr. Rasmus Fenger havde han i de første befrielsesdage det overordnede ansvar for ca. 345 udhungrede fanger af 10 forskellige nationaliteter fra koncentrationslejren Stutthof. De ankom til Klintholm Havn i en flodpram den 5. maj 1945.

Han blev den 19. november 1938 gift med Aase Sander (15. april 1915 i København – 21. januar 2005), datter af Aage Verner Sander og Katrine Sørensen.

Han døde som 91-årig i 2005 kort efter sin hustru og blev begravet 23. september 2005 fra Magleby Kirke. Parrets urner er nedsat i Liselund Park.

Kilder 
 

Allan Huglstad: Men her skete jo intet - Møn besat og befriet 1940-1945 (1993)

Allan Huglstad: Mange skurke få helte  - Vordingborg og Sydsjælland 1939-1949 (2011)
Niels 7
Godsejere fra Danmark
Officerer fra Danmark
Medlemmer af Studenternes Efterretningstjeneste
Danskere i 1900-tallet
Baroner fra Danmark
Medlemmer af Dansk-Svensk Flygtningetjeneste